stanford-oval/wikipedia huggingface dataset:
แคโรไลน์ มาทิลดาแห่งบริเตนใหญ่
การปรากฏในสื่อ > ดนตรี

ปีเตอร์ แม็กซ์เวล เดวีส์ ประพันธ์เพลงแคโรไลน์ มาทิลด์ซึ่งเป็นเพลงสำหรับบัลเลต์ ได้รับการสนับสนุนจากราชสำนักเดนมาร์กเพื่อสดุดีพระนางแคโรไลน์ มาทิลดา และได้รับการเล่นครั้งแรกในวันที่ 14 มีนาคม พ.ศ. 2534 ณ โรงละครคอนเกลีก กรุงโคเปนเฮเกน ซึ่งเป็นการแสดงการเต้นบัลเล่ต์
พระโอรส-ธิดาในเจ้าชายเฟรเดอริก เจ้าชายแห่งเวลส์ เจ้าหญิงแคโรไลน์ มาทิลดาทรงถูกอุ้มโดยเจ้าหญิงออกัสตา พระมารดา(กลาง)
พระเจ้าคริสเตียนที่ 7 แห่งเดนมาร์ก พระสวามีของพระนางแคโรไลน์ มาทิลดา
พระนางมาทิลดาและพระเจ้าคริสเตียนทรงเต้นรำด้วยกันที่ ไนท์ ฮอลล์ พระราชวังคริสเตียนเบอร์ก ในปี พ.ศ. 2309
พระนางมาทิลดาทรงพระประสูติกาลเจ้าชายเฟรเดอริค ในปี พ.ศ. 2311
โจฮันน์ ฟรีดิช สตรูเอนซี ชู้รักของพระนางแคโรไลน์ มาทิลดาซึ่งภายหลังเป็นนายกรัฐมนตรี
สมเด็จพระพันปีหลวงจูเลียนา มาเรีย พระมารดาเลี้ยงในพระสวามีของพระนาง ทรงพยายามครอบครองพระราชอำนาจในการปกครองประเทศ เป็นผลให้ขัดแย้งกับพระเจ้าคริสเตียน พระนางมาทิลดาและสตรูเอนซี
พระเจ้าคริสเตียนที่ 7 พระสวามีของพระนางมาทิลดา มีพระอาการผิดปกติทางจิต ทรงให้สตรูเอนซีเป็นแพทย์ส่วนพระองค์
สมเด็จพระจักรพรรดินีแคทเธอรีน ทรงทราบว่าพระนางมาทิลดาและสตรูเอนซีมีส่วนทำให้ความสัมพันธ์ระหว่างเดนมาร์กและรัสเซียเย็นชาลง พระนางจึงลงความเห็นว่า"อยากจะทำอะไรก็ปล่อยพวกเขาไปเถิด รนหาเรื่องเดือดร้อนใส่ตัวแท้ๆ"
พระเจ้าจอร์จที่ 3 แห่งสหราชอาณาจักร พระเชษฐาของพระนางมาทิลดา ทรงปฏิเสธคำวิงวอนขอความช่วยเหลือของพระขนิษฐา ทรงปล่อยให้พระขนิษฐาต้องรับความอัปยศ
สมเด็จพระราชินีแคโรไลน์ มาทิลดา ในฉลองพระองค์ทหารแบบบุรษ
การจับกุมสตรูเอนซีในห้องพัก
การประหารชีวิตโจฮันน์ ฟรีดิช สตรูเอนซี ซึ่งสร้างความโทมนัสแก่พระนางมาทิลดามาก
ชาร์ลอตต์แห่งเม็คเคล็นเบิร์ก-สเตรลิตซ์ สมเด็จพระราชินีแห่งสหราชอาณาจักร พระมเหสีในพระเชษฐาของพระนางมาทิลดา ทรงปฏิเสธไม่ให้สตรีที่นอกใจสามีมาใช้ชีวิตในอาณาจักร ซึ่งก็คือ พระนางมาทิลดา เพราะทรงกลัวว่าจะนำความแปดเปื้อนมาสู่พระธิดาที่บริสุทธิ์ผุดผ่องของพระองค์
อนุสาวรีย์รำลึกถึงพระนางมาทิลดาที่เมืองเชลล์
โปสเตอร์ภาพยนตร์เรื่อง A Royal Affair ในปีพ.ศ. 2555 อลิเซีย วิคันเดอร์แสดงเป็นพระนางแคโรไลน์ มาทิลดา
ครูเอลล่า

| ครูเอลล่า |
| --- | --- |

กำกับ: เคร็ก กิลเลสพี
บทภาพยนตร์:   ดานา ฟ็อกซ์  โทนี แม็กนามารา 
เนื้อเรื่อง:   แอไลน์ บรอช แม็กเคนนา  เคลลี มาร์เซล  สตีฟ ไซส์ซิส 
สร้างจาก: ขบวนการหมาจุด โดย ดูดี สมิธ
อำนวยการสร้าง:   แอนดรูว์ กันน์  มาร์ก แพลต  คริสติน บัวร์ 
นักแสดงนำ:   เอมมา สโตน  เอ็มมา ทอมสัน  โจเอล ฟราย  พอล วอลเตอร์ เฮาเซอร์ 
กำกับภาพ: นิโคลาส การาคัตซานิส
ตัดต่อ: ทาเทียนา เอส. ไรเจล
ดนตรีประกอบ: นิโคลาส บริเทลล์
บริษัทผู้สร้าง:   วอลต์ดิสนีย์พิกเชอส์  มาร์กแพลตโปรดักชันส์  กันน์ฟิล์มส์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   28 พฤษภาคม ค.ศ. 2021 (2021-05-28) 
ความยาว: 134 นาที
ประเทศ: สหรัฐ
ภาษา: อังกฤษ
ทุนสร้าง: 100–200 ล้านดอลลาห์สหรัฐ
ทำเงิน: 233.5  ล้านดอลลาห์สหรัฐ
ครูเอลล่า (อังกฤษ: Cruella) เป็นภาพยนตร์อเมริกันแนวระทึกขวัญ อาชญากรรม จิตวิทยา ที่ออกฉายเมื่อปี ค.ศ. 2021 อิงจากตัวละครชื่อ ครูเอลลา เดอ วิล ที่มีเค้าโครงมาจากนวนิยายเรื่อง ขบวนการหมาจุด ของโดดี สมิธใน ค.ศ. 1956 และภาพยนตร์แอนิเมชันเรื่อง ทรามวัยกับไอ้ด่าง ของดิสนีย์ เมื่อปี ค.ศ. 1961 กำกับโดยเคร็ก กิลเลสพี เขียนบทโดยดานา ฟอกซ์และโทนี แม็กนามารา จากเนื้อเรื่องของเอลีน บรอช แม็กเคนนา, เคลลี มาร์เซลและสตีฟ ซิสซิส แสดงนำโดย เอมมา สโตน ร่วมด้วยเอ็มมา ทอมสัน, โจเอล ฟราย และพอล วอลเตอร์ ฮาวเซอร์ เป็นบทบาทสมทบ
ภาพยนตร์ ครูเอลล่า จัดจำหน่ายโดยวอลต์ดิสนีย์สตูดิโอส์โมชันพิกเชอส์ โดยมีกำหนดการออกฉายในสหรัฐเมื่อวันที่ 28 พฤษภาคม ค.ศ. 2021
นักแสดง

เอมมา สโตน แสดงเป็นเอสเทลลา มิลเลอร์/ครูเอลล่า เดอ วิล: ผู้หญิงที่หมกมุ่นอยู่กับขนสัตว์โดยเฉพาะสุนัขพันธุ์แดลเมเชียนซึ่งนำไปสู่การเป็นอาชญากรที่มีชื่อเสียงอันฉาวโฉ่
เอ็มมา ทอมสัน แสดงเป็นบารอเนส ฟอน เฮลแมน: ผู้นำแฟชันที่มีชื่อเสียงที่ว่าจ้างเอสเทลลา
โจเอล ฟราย แสดงเป็นแจสเปอร์ แบรอน
พอล วอลเตอร์ ฮาวเซอร์ แสดงเป็น ฮอเรซ แบรอน
เอมิลี บีแชม แสดงเป็น ทาบิธา
มาร์ก สตรอง แสดงเป็น บอริส
เคอร์บี โฮเวลล์-บาติสต์ อานิตา ดาร์ลิง
เจมี เดเมตรูอู แสดงเป็น โรเจอร์ แรดคลิฟฟ์
เชิงอรรถ

↑  Through its first month, the film made $58 million from domestic digital sales, though it is not factored into box office grosses.
แหล่งข้อมูล

ครูเอลล่า ที่อินเทอร์เน็ตมูวีเดตาเบส
คิงแอนด์บัลลูน

| คิงแอนด์บัลลูน |
| --- | --- |
บัตรรายการการแนะนำภาษาญี่ปุ่น
ผู้พัฒนา: นัมโค
ผู้จัดจำหน่าย: ญี่ปุ่น: นัมโค อเมริกาเหนือ: เกมแพลน
ออกแบบ: ชิเงรุ โยโกยามะ คาซูโนริ ซาวาโนะ ชิเงอิจิ อิชิมูระ
แต่งเพลง: โนบูยูกิ โอโนงิ
เครื่องเล่น: อาร์เคด, เอ็มเอสเอกซ์, โทรศัพท์เคลื่อนที่
วางจำหน่าย: อาร์เคดญี่ปุ่น: 31 ตุลาคม ค.ศ. 1980 อเมริกาเหนือ: ค.ศ. 1980เอ็มเอสเอกซ์ญี่ปุ่น: 28 กุมภาพันธ์ ค.ศ. 1984
แนว: เกมยิงที่ตายตัว
รูปแบบ: ผู้เล่นเดี่ยว, หลายผู้เล่น (ผลัดกันเล่น)
ระบบอาร์เคด: นัมโคกาแล็กเซียน
คิงแอนด์บัลลูน (อังกฤษ: King & Balloon) เป็นวิดีโอเกมอาร์เคดแบบเกมยิงที่ตายตัวซึ่งวางจำหน่ายโดยบริษัทนัมโคใน ค.ศ. 1980 และได้อนุญาตต่อเกมแพลนสำหรับการผลิตและจำหน่ายในสหรัฐ เกมดังกล่าวเดินเครื่องในฮาร์ดแวร์นัมโคกาแล็กเซียน ซึ่งใช้ไมโครโพรเซสเซอร์แซด80 เพื่อขับเคลื่อนการแปลงสัญญาณดิจิทัลเป็นสัญญาณแอนะล็อกสำหรับเสียงพูด โดยเป็นหนึ่งในเกมแรกที่มีการสังเคราะห์เสียง ส่วนพอร์ตเอ็มเอสเอกซ์ได้รับการเปิดตัวที่ประเทศญี่ปุ่นใน ค.ศ. 1984
รูปแบบการเล่น

ผู้เล่นควบคุมชายชุดเขียวสองคนร่วมกับปืนใหญ่สีส้ม ซึ่งประจำการอยู่ที่เชิงเทินของปราสาท โดยยิงใส่กองบัลลูนอากาศร้อน ด้านล่างของปืนใหญ่ พระราชาเคลื่อนพระวรกายไปมาบนพื้นอย่างช้า ๆ ขณะที่เหล่าบัลลูนยิงตอบโต้กลับและพุ่งเข้าหาพระองค์ หากบัลลูนตกถึงพื้น มันจะตั้งอยู่ที่นั่นจนกว่าพระราชาจะทรงพระดำเนินมา เมื่อถึงเวลานั้นบัลลูนดังกล่าวก็จะลอยขึ้นไปพร้อมกับพระองค์ จากนั้นผู้เล่นจะต้องยิงบัลลูนเพื่อปลดปล่อยพระราชาซึ่งจะทรงกระโดดร่มลงสู่พื้นอย่างปลอดภัย ในบางครั้ง เหล่าบัลลูนลงพื้นมากกว่าสองลูกสามารถรวมกันเป็นบัลลูนขนาดใหญ่ลูกเดียว ซึ่งจะให้คะแนนพิเศษและแยกออกจากกันเมื่อถูกโจมตี
ปืนใหญ่ถูกทำลายจากการชนกับบัลลูนหรือการยิงของพวกมัน แต่ถูกแทนที่ด้วยความล่าช้าชั่วขณะโดยไม่มีผลกระทบต่อจำนวนชีวิตที่เหลืออยู่ ซึ่งเมื่อใดก็ตามที่บัลลูนนำพระราชาออกจากด้านบนของหน้าจอจะสูญเสียไปหนึ่งชีวิต และเกมจะจบลงเมื่อสูญเสียทุกชีวิตไป
เช่นเดียวกับเกมกาแล็กเซียน จำนวนยกจะหยุดเพิ่มขึ้นที่ยก 48
รูปแบบการเล่น > เสียง

พระราชาตรัสเมื่อพระองค์ถูกจับว่า "เฮลป์!" ("ช่วยด้วย!"), ตรัสเมื่อได้รับการช่วยเหลือว่า "แทงกิว" ("ขอบคุณ") และตรัสเมื่อพระองค์ถูกพาพระองค์ไปว่า "บ๊ายบาย!" ("ลาก่อน!") ส่วนบรรดาบัลลูนมีเสียงหึ่ง ๆ แบบเดียวกับบรรดาเอเลียนจากเกมกาแล็กเซียนที่ได้รับการเปิดตัวเมื่อปีก่อนหน้า และการยิงของปืนใหญ่ก็มีเสียงเดียวกันกับเสียงยานของผู้เล่น (ที่ชื่อ "กาแล็กซิป") จากเกมเดียวกันนี้
ทั้งนี้ ในเกมเวอร์ชันภาษาญี่ปุ่นดั้งเดิม พระราชาตรัสภาษาอังกฤษด้วยสำเนียงภาษาญี่ปุ่นขนาดหนัก โดยตรัสว่า "เฮรูปุ" ("เฮลป์!"), "ซังกีว" ("แทงกิว") และ "ไบไบ" ("บ๊ายบาย!") ซึ่งเกมเวอร์ชันสหรัฐมีพระสุรเสียงของพระราชาที่แตกต่างกันออกไปโดยไม่มีสำเนียงภาษาญี่ปุ่น
สิ่งสืบเนื่อง

คิงแอนด์บัลลูนได้รับการนำเสนอในนัมโคมิวเซียมอันคอร์สำหรับเพลย์สเตชัน ซึ่งเป็นเวอร์ชันภาษาญี่ปุ่นเท่านั้น และเกมนี้ได้รับการเปิดตัวคอนโซลทวีปอเมริกาเหนือในนัมโคมิวเซียมแบตเทิลคอลเลกชันสำหรับเพลย์สเตชัน พอร์เทเบิล ซึ่งผู้เล่นสามารถเลือกเสียงของราชา (เวอร์ชันภาษาญี่ปุ่นดั้งเดิม หรือเวอร์ชันสหรัฐที่เปิดตัวภายหลัง) หลังจากปลดล็อกการตั้งค่าเกี่ยวกับความชื่นชอบ นอกจากนี้ เกมดังกล่าวยังปรากฏในนัมโคมิวเซียมเวอร์ชวลอาร์เคด สำหรับเอกซ์บอกซ์ 360 และนัมโคมิวเซียมเมกามิกซ์สำหรับวี
แหล่งข้อมูลอื่น

คิงแอนด์บัลลูน ที่ Killer List of Videogames
ภาพจับหน้าจอ
แครกดาวน์ 3

| แครกดาวน์ 3 |
| --- | --- |

ผู้พัฒนา: ซูโมดิจิทัล
ผู้จัดจำหน่าย: ไมโครซอฟท์สตูดิโอส์
เขียนบท: โจเซฟ สเตเตน
แต่งเพลง: ฟินิชชิงมูฟ อิงก์.
ชุด: แครกดาวน์
เอนจิน: อันเรียลเอนจิน 4
เครื่องเล่น: ไมโครซอฟท์ วินโดวส์ เอกซ์บอกซ์วัน
วางจำหน่าย: 15 กุมภาพันธ์ ค.ศ. 2019
แนว: แอ็กชันผจญภัย
รูปแบบ: ผู้เล่นเดี่ยว, หลายผู้เล่น
แครกดาวน์ 3 (อังกฤษ: Crackdown 3) เป็นวิดีโอเกมแอ็กชันผจญภัยที่พัฒนาโดยซูโมดิจิทัล และเผยแพร่โดยไมโครซอฟท์สตูดิโอส์ สำหรับไมโครซอฟท์ วินโดวส์ และเอกซ์บอกซ์วัน ซีรีส์นี้ยังคงดำเนินต่อนับเป็นเก้าปีหลังจากการเปิดตัวแครกดาวน์ 2 วิดีโอเกมเอกซ์บอกซ์ 360 ใน ค.ศ. 2010 ซึ่งเดิมกำหนดจะวางจำหน่ายใน ค.ศ. 2016 แต่เกมถูกเลื่อนไปจากเวลากำหนดหลายครั้ง เกมดังกล่าวเปิดตัวเมื่อวันที่ 15 กุมภาพันธ์ ค.ศ. 2019 และได้รับการวิจารณ์จากนักวิจารณ์ที่หลากหลาย ซึ่งยกย่องการกลับมาของคุณสมบัติหลักจากภาคก่อนและระดับความเพลิดเพลิน แต่ก็ยังถูกติเตียนว่าขาดนวัตกรรมและการออกแบบที่ล้าสมัย
รูปแบบการเล่น

แครกดาวน์ 3 ยังคงรูปแบบการเล่นหลักของแครกดาวน์ และแครกดาวน์ 2 ไว้ โดยมีองค์กรต่าง ๆ จำนวนมากที่ควบคุมเมืองนิวพรอวิเดนซ์ที่ผู้เล่นจำเป็นต้องโค่นล้มด้วยการสังหารบอสและคิงพินส์, ทำลายสิ่งก่อสร้างของพวกมัน และทำให้โครงสร้างพื้นฐานไม่เสถียร ผู้เล่นสามารถใช้อาวุธที่หลากหลายเพื่อบรรลุเป้าหมายนี้ ตั้งแต่ปืน, ระเบิดมือ ไปจนถึงเครื่องยิงจรวด รวมถึงพลังทางกายภาพของตนเอง นอกจากนี้ ผู้เล่นยังสามารถขับรถคันใดก็ได้ที่พบในเกม ส่วนการหยิบอาวุธใหม่หรือการขับรถคันใหม่เป็นครั้งแรกจะเพิ่มเข้าไปในคอลเลกชันของผู้เล่น ณ ซัปพลายพอยต์ใดก็ได้ เกมดังกล่าวมีระบบ "ทักษะในการสังหาร" เหมือนที่พบในเกมภาคก่อน ๆ ซึ่งการสังหารศัตรูด้วยเครื่องมือต่าง ๆ  และการค้นหารถกระบะที่ซ่อนอยู่ทั่วเมืองจะให้รางวัลแก่ผู้เล่นด้วยลูกแก้ว ซึ่งจะเพิ่มทักษะหลักของผู้เล่น เช่น ความคล่องตัว, อาวุธปืน, ความแข็งแกร่ง ระเบิด และการขับรถ ในแต่ละครั้งที่ทักษะเลเวลอัป ผู้เล่นจะปลดล็อกการซ้อมรบเพิ่มเติมหรือไอเทมที่เกี่ยวข้องกับทักษะนั้น เช่น การห้ำหั่นบนพื้นโดยการเพิ่มระดับความแข็งแกร่ง หรือการกระโดดสองจังหวะโดยการเพิ่มเลเวลความคล่องตัว ส่วนลูกแก้วความคล่องตัว, การแข่งบนชั้นดาดฟ้า, สังเวียนการขับรถ และการแข่งบนท้องถนนมีกระจายอยู่ทั่วเมือง ซึ่งทั้งหมดนี้จะเพิ่มทักษะที่เกี่ยวข้องเมื่อรวบรวมหรือสำเร็จ โดยจะพบลูกแก้วที่ซ่อนอยู่เช่นกัน และจะเพิ่มทักษะทั้งหมดของผู้เล่นในคราวเดียว
รูปแบบการเล่น > แครกดาวน์ 3: เรกกิงโซน

องค์ประกอบใหม่อีกอย่างหนึ่งของซีรีส์นี้คือการรวมสภาพแวดล้อมที่ทำลายล้างได้ในโหมดหลายผู้เล่นแบบแข่งขัน อย่างเรกกิงโซน ซึ่งเกือบทั้งแผนที่สามารถทำลายได้ อย่างไรก็ตาม โหมดนี้ก็ถูกละทิ้งไปอย่างรวดเร็ว โดยโหมดเรกกิงโซนได้รับการอธิบายว่า "ตายแล้ว"
การตอบรับ

แครกดาวน์ 3 ได้รับบทวิจารณ์แบบ "ผสมหรือค่าเฉลี่ย" ตามข้อมูลจากตัวรวบรวมบทวิจารณ์ เมทาคริติก
เว็บไซต์ไอจีเอ็นตั้งข้อสังเกตถึงการขาดนวัตกรรมโดยระบุว่า "แครกดาวน์ 3 มอบสิ่งที่ทำให้เกมต้นฉบับเป็นเกมที่สนุก แต่ไม่มากไปกว่านี้" เว็บไซต์เดสทรักทอยด์ยังรู้สึกผิดหวังกับวิวัฒนาการของซีรีส์นี้และเขียนว่า "แครกดาวน์ 3 เป็นเกมแครกดาวน์ที่ดี ซึ่งน่าเสียดาย ที่ไม่ได้มีความหมายอะไรอีกต่อไป การออกแบบเกมสมัยใหม่ได้ก้าวข้ามรูปแบบแครกดาวน์ไปอย่างก้าวกระโดด" นิตยสารอีจีเอ็มนาวเขียนถึงเกมนี้ว่า "มันเป็นการระเบิดเมื่อคุณรู้สึกอยากแบ่งเขต, ออกล่าลูกแก้ว, กระโดดข้ามหลังคา และระเบิดผู้ร้าย" และปิดท้ายด้วยการกล่าวว่า "มันสนุกดี แต่จะไม่ปฏิวัติอุตสาหกรรมทั้งหมด"
นิตยสารพีซี เกมเมอร์เขียนว่า "แครกดาวน์ 3 เกิดขึ้นหลังจากแครกดาวน์ภาคแรก 12 ปีแต่ไม่มีไอเดียใหม่ ๆ จาก 12 ปีที่จะแบ่งปัน" และจบด้วยการกล่าวว่า "ก็โอเคสำหรับเกมนี้ที่น่าตื่นเต้นเมื่อทศวรรษที่แล้ว" เว็บไซต์เดอะเวิร์จ เรียกแครกดาวน์ 3 ว่าเป็นเน็ตฟลิกซ์ออริจินัลของเกม" โดยระบุว่า: "คุณรู้ว่าเมื่อไหร่ที่มีการแสดงที่คุณชอบ แต่คุณภาพลดลงและในที่สุดก็ถูกยกเลิก และผู้สร้างบอกว่าพวกเขาต้องการสร้างซีซันใหม่ หรืออาจจะรีเมกสักวัน แต่มันติดอยู่ในนรกแห่งการผลิตเป็นเวลาหลายปี จากนั้นเน็ตฟลิกซ์หรือใครก็ตามที่จมเงินจำนวนมากลงไป และในที่สุดมันก็ได้รับการเปิดตัวและมันก็ไม่ค่อยดีเท่าที่คุณจำต้นฉบับได้ แต่มันก็ยังค่อนข้างสนุกสนานและเฮ้ คุณจ่ายค่าเน็ตฟลิกซ์อยู่แล้วดังนั้นคุณจะไม่บ่นเกี่ยวกับการได้รับ 'ฟรี?' นั่นคือแครกดาวน์ 3 ซึ่งเป็นวิดีโอเกมในฐานะเน็ตฟลิกซ์ออริจินัล"
แหล่งข้อมูลอื่น

เว็บไซต์ทางการ
Crackdown 3 at Xbox.com
คิงส์แมน รวมพลังโคตรพยัคฆ์

| คิงส์แมน รวมพลังโคตรพยัคฆ์ |
| --- | --- |
ใบปิดภาพยนตร์
กำกับ: แมทธิว วอห์น
บทภาพยนตร์:   เจน โกลด์แมน  แมทธิว วอห์น 
สร้างจาก: Kingsman โดย มาร์ก มิลลาร์ เดฟ กิบเบินส์
อำนวยการสร้าง:   แมทธิว วอห์น  เดวิด เรด  อดัม โบห์ลิง 
นักแสดงนำ:   โคลิน เฟิร์ธ  จูลีแอนน์ มัวร์  ทารอน เอเกอร์ตัน  มาร์ก สตรอง  เพโดร ปาสคาล  ฮัลลี เบอร์รี  เอลตัน จอห์น  แชนนิง เททัม  เจฟฟ์ บริดเจส 
กำกับภาพ: จอร์จ ริชมอนด์
ตัดต่อ: เอดดี แฮมิลตัน
ดนตรีประกอบ:   เฮนรี แจ็กแมน  แมททิว มาร์กีสัน 
บริษัทผู้สร้าง:   Marv Films  Cloudy Productions  
ผู้จัดจำหน่าย: 20th Century Fox (สหรัฐ) แคททาลิสท์ อัลลายแอนซ์ (ไทย)
วันฉาย: 20 กันยายน ค.ศ. 2017 (สหราชอาณาจักร) 22 กันยายน ค.ศ. 2017 (สหรัฐอเมริกา)
ความยาว: 141 นาที
ประเทศ:   สหราชอาณาจักร  สหรัฐอเมริกา 
ภาษา: อังกฤษ
ทุนสร้าง: 104 ล้านดอลลาร์สหรัฐ
ทำเงิน: 410.9 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
คิงส์แมน รวมพลังโคตรพยัคฆ์ (อังกฤษ: Kingsman: The Golden Circle) เป็นภาพยนตร์โลดโผน/สายลับ/ตลก กำกับ, ร่วมอำนวยการสร้างและร่วมเขียนบทโดย แมทธิว วอห์น เป็นภาคต่อของ คิงส์แมน โคตรพิทักษ์บ่มพยัคฆ์ เข้าฉายในสหรัฐอเมริกา วันที่ 22 กันยายน ค.ศ. 2017
ภาคต่อ คิงส์แมน: ราชันโคตรพยัคฆ์ กำหนดฉายในปี ค.ศ. 2025 ภาพยนตร์ปฐมบท กำเนิดโคตรพยัคฆ์คิงส์แมน ออกฉายในสหรัฐวันที่ 22 ธันวาคม ค.ศ. 2021
เรื่องย่อ

หนึ่งปีหลังจากปกป้องโลกจากริชมอนด์ วาเลนไทน์ เอ็กซี สายลับคิงส์แมนอาศัยอยู่กับเจ้าหญิงทิลดาแห่งสวีเดน ผู้เป็นแฟนสาว วันหนึ่งขณะกลับบ้าน เอ็กซีถูกชาร์ลี เฮสเก็ธ อดีตผู้สมัครสายลับคิงส์แมนที่สูญเสียแขนและกล่องเสียงหลังสู้กับเอ็กซีเมื่อปีก่อนดักทำร้าย เอ็กซีหนีรอดไปได้ แต่แขนกลของชาร์ลีสามารถแฮ็กเข้าระบบของคิงส์แมน เมื่อเอ็กซีไปรับประทานอาหารกับพ่อแม่ของเจ้าหญิง เขาพบว่าศูนย์บัญชาการของคิงส์แมนถูกโจมตี ทำให้สายลับคิงส์แมนหลายคนเสียชีวิต
เอ็กซีและเมอร์ลิน ฝ่ายเทคนิกของคิงส์แมนเริ่ม "แผนวันสิ้นโลก" ทั้งสองเดินทางไปที่รัฐเคนทักกี เพื่อพบกับกลุ่ม "สเตตส์แมน" องค์กรสายลับของอเมริกา ที่นั่น เอ็กซีและเมอร์ลินถูกเตกีลา สายลับสเตตส์แมนจับตัวและทั้งสองพบว่าแฮร์รี ฮาร์ตยังมีชีวิตอยู่ แต่สูญเสียความทรงจำจากการถูกยิงที่ศีรษะ ต่อมาเอ็กซีและเมอร์ลินหารือเรื่ององค์กรก่อการร้ายชื่อ "เดอะโกลเดนเซอร์เคิล" กับแชมเปญ หัวหน้ากลุ่มสเตตส์แมน โดยเอ็กซีและวิสกี สายลับสเตตส์แมนอีกคนเริ่มสืบจากคลารา แฟนเก่าของชาร์ลี ด้านฮาร์ตซึ่งยังความจำเสื่อมถูกเอ็กซีขู่ว่าจะยิงสุนัขที่คล้ายกับที่ตนเคยเลี้ยงไว้ทิ้ง ทำให้ความทรงจำของฮาร์ตถูกกระตุ้นและกลับคืนมาในที่สุด
ป็อปปี อดัมส์ หัวหน้ากลุ่มค้ายารายใหญ่ประกาศว่าเธอผสมยาพิษลงในยาที่มีผู้ใช้หลายล้านคนทั่วโลก ซึ่งจะทำให้ผู้ที่ได้รับพิษมีผื่นสีน้ำเงิน มีอาการฟุ้งพล่าน ก่อนจะเป็นอัมพาตและเสียชีวิต โดยเธอจะส่งยาถอนพิษให้แลกกับการที่ประธานาธิบดีสหรัฐประกาศยุติสงครามต่อต้านยาเสพติดและอภัยโทษให้แก่เธอและพรรคพวก ด้านประธานาธิบดีทำทีเป็นยอมรับข้อเสนอแต่สั่งให้กักกันผู้ป่วยทุกคนไว้เพื่อปล่อยให้ตาย เอ็กซี, ฮาร์ตและวิสกีเดินทางไปที่โรงงานผลิตยาถอนพิษในอิตาลีเพื่อขโมยตัวอย่างยา แต่ตัวอย่างยากลับเสียหายหลังปะทะกับคนของป็อปปี ฮาร์ตยิงวิสกีหลังสงสัยว่าเขาอาจเป็นสายลับสองหน้า ด้านเอ็กซีพบว่าเจ้าหญิงทิลดาโทรมาหาด้วยอาการฟุ้งพล่านและมีผื่นสีน้ำเงิน เขาและฮาร์ตจึงต้องรีบหาที่ซ่อนของป็อปปีเพื่อหวังชิงกระเป๋าที่มีคำสั่งส่งยาถอนพิษ
เอ็กซี, ฮาร์ตและเมอร์ลินเดินทางไปที่ฐานของป็อปปีที่อยู่กลางป่าในกัมพูชา โดยเมอร์ลินสละชีวิตตัวเองเพื่อเปิดทางให้เอ็กซีและฮาร์ตบุกเข้าไป ฮาร์ตจัดการกับหุ่นยนต์สุนัขของป็อปปี ส่วนเอ็กซีฆ่าชาร์ลีก่อนที่จะเผชิญหน้ากับป็อปปี เอ็กซีและฮาร์ตฉีดยาพิษใส่ป็อปปีเพื่อให้เธอบอกรหัสก่อนจะถูกปล่อยให้ตาย แต่ก่อนที่ทั้งสองจะป้อนรหัส วิสกีก็เข้ามาขัดขวางโดยเปิดเผยว่าตนเคยสูญเสียคนรักในเหตุยิงกันของผู้ที่ติดยาเสพติด จึงเห็นด้วยกับการที่ปล่อยให้ผู้ที่ติดยาเสียชีวิต เอ็กซีและฮาร์ตจึงร่วมกันสู้กับวิสกีก่อนจะฆ่าเขาได้สำเร็จ และปลดล็อกคำสั่งให้ส่งยาถอนพิษไปทั่วโลก
หลังเหตุการณ์ทั้งหมดยุติ ประธานาธิบดีสหรัฐถูกจับกุมไปดำเนินคดี ด้านแชมเปญประกาศว่ากลุ่มสเตตส์แมนได้เข้าควบรวมโรงกลั่นในสกอตแลนด์เพื่อช่วยฟื้นฟูคิงส์แมน เขายังเสนอตำแหน่งวิสกีที่ว่างอยู่ให้เอ็กซีและฮาร์ต แต่ทั้งสองปฏิเสธเพื่อเปิดทางให้จิงเจอร์ เอล ฝ่ายเทคนิกของสเตตส์แมนรับตำแหน่งนี้ ภาพยนตร์จบลงเมื่อเอ็กซีเข้าพิธีแต่งงานกับเจ้าหญิงทิลดา และเตกีลาย้ายมาที่ลอนดอนเพื่อทำงานให้กับคิงส์แมน
นักแสดง

ทารอน เอเกอร์ตัน รับบท เอ็กซี อันวิน สายลับคิงส์แมน
โคลิน เฟิร์ธ รับบท แฮร์รี ฮาร์ต สายลับคิงส์แมน ผู้เชื่อว่าเสียชีวิตไปแล้วในภาคก่อน
จูลีแอนน์ มัวร์ รับบท ป็อปปี อดัมส์ หัวหน้ากลุ่มค้ายารายใหญ่ที่สุดในโลก
มาร์ก สตรอง รับบท เมอร์ลิน ฝ่ายเทคนิคของคิงส์แมน
ฮัลลี เบอร์รี รับบท จิงเจอร์ เอล ฝ่ายเทคนิคของสเตตส์แมน
เปโดร ปาสกาล รับบท วิสกี สายลับสเตตส์แมน
แชนนิง เททัม รับบท เตกีลา สายลับสเตตส์แมน
เจฟฟ์ บริดเจส รับบท แชมเปญ "แชมป์" หัวหน้ากลุ่มสเตตส์แมน
เอลตัน จอห์น รับบท เอลตัน จอห์น (รับบทเป็นตัวของเขาเอง)
เอดเวิร์ด โฮลครอฟต์ รับบท ชาร์ลี เฮสเก็ธ อดีตผู้สมัครสายลับคิงส์แมนและคู่ปรับของเอ็กซี หนึ่งในสมุนของป็อปปี
ฮันนา อัลสเตริม รับบท เจ้าหญิงทิลดา แฟนสาวของเอ็กซี
บรูซ กรีนวูด รับบท ประธานาธิบดีสหรัฐ
ป็อปปี เดเลอวีญ รับบท คลารา ฟอน กลัคฟ์เบิร์ก แฟนเก่าของชาร์ลี
ภาคต่อ

เดือนพฤษภาคม ค.ศ. 2017 แมททิว วอห์นกล่าวว่าภาพยนตร์ภาคต่อของ คิงส์แมน รวมพลังโคตรพยัคฆ์ กำลังอยู่ในขั้นพัฒนา ต่อมาในเดือนมิถุนายน ค.ศ. 2018 มีการประกาศว่าภาพยนตร์ภาคต่อจะถ่ายทำไปพร้อม ๆ กับภาพยนตร์ปฐมบท กำเนิดโคตรพยัคฆ์คิงส์แมน และจะเป็น "บทสรุปของความสัมพันธ์ระหว่างเอ็กซีและแฮร์รี" โดยโคลิน เฟิร์ธและทารอน เอเกอร์ตันจะกลับมารับบทบาทเดิม วอห์นยังกล่าวเพิ่มเติมว่าการผลิตจะเริ่มช่วงระหว่างปลายปี ค.ศ. 2019 ถึงต้นปี ค.ศ. 2020 ต่อมาในเดือนกันยายน ค.ศ. 2020 มีการเปิดเผยชื่อภาพยนตร์ภาคต่อนี้ในนิตยสาร เอมไพร์ ว่า Kingsman: The Blue Blood
แหล่งข้อมูลอื่น

Kingsman: The Golden Circle ที่อินเทอร์เน็ตมูวีเดตาเบส
Kingsman: The Golden Circle ที่บ็อกซ์ออฟฟิศโมโจ
Kingsman: The Golden Circle ที่เมทาคริติก
Kingsman: The Golden Circle ที่สยามโซน
แค้นเดือดคนดุ

| แค้นเดือดคนดุ |
| --- | --- |
ใบปิดภาพยนตร์

ฮันกึล: 리멤버
อาร์อาร์: Limembeo 
 
กำกับ: อี อิล-ฮย็อง
บทภาพยนตร์: อี อิล-ฮย็อง
นักแสดงนำ: อี ซ็อง-มิน นัม จู-ฮย็อก
กำกับภาพ: ยู อ๊ก
บริษัทผู้สร้าง: มูนไลต์ฟิล์มส์  
ผู้จัดจำหน่าย: Ace Maker Movie Works
วันฉาย:   26 ตุลาคม ค.ศ. 2022 (2022-10-26) 
ความยาว: 128 นาที
ประเทศ: เกาหลีใต้
ภาษา: เกาหลี
ทำเงิน: US$3.1 ล้าน
แค้นเดือดคนดุ (เกาหลี: 리멤버; อาร์อาร์: Limembeo; อังกฤษ: Remember) เป็นภาพยนตร์เกาหลีใต้ที่กำกับโดยอี อิล-ฮย็อง นำแสดงโดยอี ซ็อง-มิน และนัม จู-ฮย็อก เป็นภาพยนตร์ที่ถูกเชิญเข้าร่วมฉายในเทศกาลภาพยนตร์นานาชาติฮาวาย ครั้งที่ 42 และเข้าฉายล่วงหน้าใน 115 ประเทศ รวมทั้งฝรั่งเศส รัสเซีย อินเดีย ฮ่องกง เวียดนาม มาเลเซีย ไต้หวัน และสิงคโปร์ โดยเริ่มต้นในอเมริกาเหนือ โดยมีกำหนดเข้าฉายในโรงภาพยนตร์วันที่ 26 ตุลาคม พ.ศ. 2565
เรื่องย่อ

แค้นเดือดคนดุ บอกเล่าเรื่องราวของพิล-จู (อี ซ็อง-มิน) ผู้ป่วยอัลไซเมอร์ในวัย 80 ปีที่สูญเสียครอบครัวทั้งหมดในช่วงยุคอาณานิคมของญี่ปุ่น และอุทิศตนเพื่อแก้แค้นตลอดชีวิตก่อนที่ความทรงจำของเขาจะหายไป และชายหนุ่มวัย 20 ปี (นัม จู-ฮย็อก) ที่คอยช่วยเหลือเขา
นักแสดง

อี ซ็อง-มิน รับบทเป็น ฮัน พิล-จู
นัม จู-ฮย็อก รับบทเป็น อิน-กยู
ช็อง มัน-ซิก รับบทเป็น คัง ย็อง-ชิก
พัก กึน-ฮย็อง รับบทเป็น คิม ชี-ด็อก
ซง ย็อง-ชาง รับบทเป็น ช็อง แบ็ค-จิน
มุน ชาง-กิล รับบทเป็น ยาง ซ็อง-อิก
พัค บย็อง-โฮ รับบทเป็น ฮิซาชิ โทโจ
การเข้าฉาย

ณ วันที่ 11 ตุลาคม พ.ศ. 2565 ได้มีการยืนยันการขายตั๋วล่วงหน้าใน 115 ประเทศ รวมทั้งฝรั่งเศส รัสเซีย และอินเดีย โดยเริ่มในอเมริกาเหนือ
แหล่งข้อมูลอื่น

แค้นเดือดคนดุ ที่โคเรียนมูวีเดตาเบส
แค้นเดือดคนดุ ที่ฮันซีเนมา
โรงเรียนศรีกระนวนวิทยาคม

| โรงเรียนศรีกระนวนวิทยาคม Srikranuan Wittayakhom school |
| --- | --- |
ตราสัญลักษณ์โรงเรียนศรีกระนวนวิทยาคม
ที่ตั้ง
เลขที่ 406 หมู่ที่ 18 ถนนกระนวน-ท่าคันโท ตำบลหนองโก อำเภอกระนวน จังหวัดขอนแก่น
ข้อมูล
ชื่ออื่น: ศ.ก.ว./S.K.W
ประเภท: โรงเรียนมัธยมศึกษาขนาดใหญ่พิเศษ
คำขวัญ: วิชฺชาคุณธมฺมิโก โหติ วินยาภรโณ(มีความรู้ คู่คุณธรรม นำวินัย)
สถาปนา: 18 กุมภาพันธ์ พ.ศ. 2516
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1009400901
ผู้อำนวยการ: ดร.วัชระ คงแสนคำ
ระดับปีที่จัดการศึกษา: มัธยมศึกษา
วิทยาเขต: น้ำพอง-กระนวน
สี:   สีน้ำเงิน     สีชมพู
เพลง: มาร์ชศรีกระนวนวิทยาคม
เว็บไซต์: 
โรงเรียนศรีกระนวนวิทยาคม อำเภอกระนวน จังหวัดขอนแก่น เป็นหน่วยงานของรัฐบาลซึ่งจัดการศึกษาในรูปแบบของโรงเรียนระดับมัธยมศึกษา  สังกัดกองมัธยมศึกษา กรมสามัญศึกษา (เดิม) กระทรวงศึกษาธิการ  ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนักเรียนมากกว่า 3,000 คน และบุคลากรทางการศึกษาอีกกว่า 150 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษา ขอนแก่น สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 52 ไร่ 18 ตารางวา
โรงเรียนศรีกระนวนวิทยาคม ตั้งอยู่ที่ถนนกระนวน-ท่าคันโท ตำบลหนองโก อำเภอกระนวน จังหวัดขอนแก่น สำนักงานเขตพื้นที่การศึกษามัธยมศึกษา ขอนแก่น สำนักงานคณะกรรมการการศึกษาขั้นพื้นฐาน(สพฐ.) กระทรวงศึกษาธิการ
ประวัติโรงเรียน

โรงเรียนศรีกระนวนวิทยาคม  จัดตั้งขึ้นเมื่อวันที่ 16 เมษายน 2516 ได้เปิด สอนชั้นมัธยมศึกษาปีที่ 1 แบบสหศึกษา 2 ห้องเรียน นักเรียน 90 คน โดยอาศัยสถานที่หอประชุมโรงเรียนกระนวนเป็นสถานที่เรียนอยู่ในแปลงที่ ขก.2030 จำนวน 9 ไร่ 3 งาน 36.5 ตารางวา ในปีแรกที่เปิดสอนมีนายสวาท  ภูคำแสน เป็นครูใหญ่และครูอีก 3 คน  นักการภารโรง 1 คน ต่อมาในปี พ.ศ.   2518 ได้ย้ายมาเรียน ณ ที่ตั้งปัจจุบัน   ซึ่งทางราชการได้อนุมัติงบประมาณก่อสร้างอาคารแบบ 216ก. ให้ 4 ห้องเรียน   ต่อมามีการก่อสร้างอาคารเรียนชั่วคราวอีก 1 หลัง 8 ห้องเรียน โดยโรงเรียนขยายแผนการเรียนเพิ่มตลอดจนเพิ่มจำนวนครู, ลูกจ้างและงบประมาณก่อสร้าง ปี พ.ศ. 2529 กรมสามัญศึกษาได้มีคำสั่งแต่งตั้งให้ นายสมภาร ร่มโพธิ์ทอง   มาดำรงตำแหน่งผู้อำนวยการ แทนนาย สวาท ภูแสนคำ   ที่ย้ายไปดำรงตำแหน่งที่โรงเรียนชุมแพศึกษา อำเภอชุมแพ จังหวัดขอนแก่น
แหล่งข้อมูลอื่น

www.skwk.ac.th เว็บไซต์หลักโรงเรียนศรีกระนวนวิทยาคม
เว็บไซต์ศิษย์เก่าโรงเรียนศรีกระนวนวิทยาคม[ลิงก์เสีย]
สพท.ขก.4 เก็บถาวร 2009-08-23 ที่ เวย์แบ็กแมชชีน
แครบเกม

วิดีโอเกมปาร์ตีออนไลน์เล่นฟรี ค.ศ. 2021
| แครบเกม |
| --- | --- |

ผู้พัฒนา: ดานี
ผู้จัดจำหน่าย: ดานี
แต่งเพลง: คอนเทกต์เซนซิทีฟ
เอนจิน: ยูนิตี
เครื่องเล่น: ไมโครซอฟท์ วินโดวส์ แมคโอเอส ลินุกซ์
วางจำหน่าย: 29 ตุลาคม ค.ศ. 2021
แนว: ปาร์ตี
รูปแบบ: หลายผู้เล่น
แครบเกม (อังกฤษ: Crab Game) เป็นวิดีโอเกมเล่นฟรี ที่พัฒนาและเผยแพร่โดยนักพัฒนาอินดีชาวนอร์เวย์ ดาเนียล ซูมัน หรือที่รู้จักกันทั่วไปในชื่อดานี เกมนี้ได้รับการเปิดตัวสำหรับไมโครซอฟท์ วินโดวส์ ในสตีม และสำหรับแมคโอเอส กับลินุกซ์ ใน Itch.io เมื่อวันที่ 29 ตุลาคม ค.ศ. 2021 ซึ่งเวอร์ชันแมคโอเอส และลินุกซ์ ได้รับการเผยแพร่ในสตีมเมื่อวันที่ 16 พฤศจิกายน โดยอิงจากซีรีส์เน็ตฟลิกซ์เรื่องสควิดเกม เล่นลุ้นตาย ซึ่งผู้เล่นชิงชัยกันเองในมินิเกมที่หลากหลาย เพื่อเป็นคนสุดท้ายที่ยังมีชีวิตอยู่
รูปแบบการเล่น

แครบเกมเป็นเกมปาร์ตีแบบหลายผู้เล่นในมุมมองบุคคลที่หนึ่ง โดยผู้เล่นชิงชัยในมินิเกมต่าง ๆ ที่อิงจากเกมในวัยเด็ก ผู้เล่นต้องหลีกเลี่ยงการตาย และเป็นคนสุดท้ายที่เหลืออยู่เพื่อรับรางวัลเงินสด อย่างไรก็ตาม เกมจะจบลงถ้าไม่มีใครเหลือ โดยผู้เล่นสามารถโจมตีผู้อื่นด้วยไอเทมต่าง ๆ, ชิงชัยในแผนที่และโหมดเกมต่าง ๆ รวมถึงสื่อสารกันผ่านการแชตแบบใกล้ชิด ซึ่งผู้เล่นสามารถสร้างเซิร์ฟเวอร์ที่มีผู้เล่นได้มากถึง 50 คนหรือเข้าร่วมกับผู้เล่นที่มีอยู่ แม้ว่าในตอนแรกเกมจะนำเสนอมินิเกมที่ได้รับแรงบันดาลใจจากละครเรื่องสควิดเกม เล่นลุ้นตาย เป็นหลัก แต่ชุดของการอัปเดตเนื้อหาได้ขยายเกมให้มีโหมดเกมที่หลากหลายและแผนที่เฉพาะสำหรับแครบเกมโดยไม่มีการเกี่ยวข้องที่มองเห็นได้ต่อซีรีส์ดังกล่าว
การพัฒนาและการตลาด

แครบเกมได้รับการสร้างขึ้นครั้งแรกภายในสองสัปดาห์เพื่อตอบสนองต่อความนิยมของละครเรื่องสควิดเกม เล่นลุ้นตาย และได้รับการตั้งชื่อเช่นนี้เพื่อหลีกเลี่ยงจดหมายคำสั่งงดเว้นการกระทำจากเน็ตฟลิกซ์ กระทั่งเมื่อวันที่ 29 ตุลาคม ค.ศ. 2021 แครบเกมได้รับการเผยแพร่ในสตีมสำหรับไมโครซอฟท์ วินโดวส์ เกมดังกล่าวได้รับการเผยแพร่ใน Itch.io สำหรับแมคโอเอสและลินุกซ์ เนื่องจากดานีไม่แน่ใจในความเสถียรเนื่องจากไม่สามารถทดสอบได้ โดยกล่าวว่าฉบับได้รับการเปิดตัวในภายหลังทางสตีมเมื่อวันที่ 16 พฤศจิกายน นับตั้งแต่เปิดตัว แครบเกมได้รับการอัปเดตเนื้อหาซึ่งประกอบด้วยแผนที่ใหม่, เกมมากขึ้น และการปรับแต่งที่ดีขึ้นสำหรับคอมพิวเตอร์หรือความเร็วอินเทอร์เน็ตที่ช้าลง
การตอบรับ

แครบเกมได้รับการตอบรับเชิงบวกจากการเปิดตัวครั้งแรก โดยมีผู้เล่นติดอันดับสูงสุดตลอดกาลกว่า 56,000 คนในสตีม และผู้ชมกว่า 211,000 คนในทวิตช์ ตลอดจนเกมดังกล่าวยังได้รับการเปิดเผยอย่างรวดเร็วในยูทูบ
เมื่อวันที่ 2 พฤศจิกายน ค.ศ. 2021 เอกซ์คิวซี ซึ่งเป็นสตรีมเมอร์ทวิตช์ ได้ประสบกับการโจมตีโดยปฏิเสธการให้บริการแบบกระจายขณะเล่นแครบเกม ทำให้เขาต้องตัดการเชื่อมต่อจากอินเทอร์เน็ต สตรีมเมอร์ทวิตช์หลายคนยังประสบกับการโจมตีโดยปฏิเสธการให้บริการแบบกระจาย เช่น โซดาพอปปิน และนิก พอลอม ปัญหาดังกล่าวได้รับการยืนยันโดยดานี ผู้เป็นนักพัฒนา ว่าเกิดจากเครือข่ายที่เกมกำลังทำงานอยู่ ซึ่งทำให้เลขที่อยู่ไอพีของผู้เล่นเป็นแบบสาธารณะ เขาเรียกร้องให้ผู้เล่นไม่เข้าร่วมล็อบบีสาธารณะใด ๆ เพื่อป้องกันการโจมตีโดยปฏิเสธการให้บริการแบบกระจาย กระทั่งปัญหานี้ได้รับการแก้ไขแล้ว
รางวัลที่ได้รับ

| ค> ศ. | รางวัล | ประเภท | ผล |
| --- | --- | --- | --- |
| 2021 | รางวัลสตีม | ดีกว่ากับเพื่อน ๆ | เสนอชื่อเข้าชิง |
| 2021 | รางวัลทางเลือกการแชต | เกมการแข่งยอดเยี่ยม | ชนะ |
ธีระศักดิ์ อุ่มมล

| ธีระศักดิ์ อุ่มมล |
| --- | --- |
ชื่อเกิด: ธีระศักดิ์ อุ่มมล
รู้จักในชื่อ: นุ
เกิด: 28 สิงหาคม พ.ศ. 2523 (44 ปี)
ที่เกิด:  กรุงเทพ ประเทศไทย
แนวเพลง: ร็อค
อาชีพ: นักดนตรี มือเบส
เครื่องดนตรี: เบส
ช่วงปี: พ.ศ. 2542 - ปัจจุบัน
ค่ายเพลง: จีนี่ เรคคอร์ดส (พ.ศ. 2542 - 2551) อิสระ (พ.ศ. 2551 - ปัจจุบัน)
ธีระศักดิ์ อุ่มมล ชื่อเล่น นุ  (เกิด 28 สิงหาคม พ.ศ. 2523) อดีตมือเบสวง กะลา (วงดนตรี)
ผลงาน > อัลบั้ม

อัลบั้ม กะลา
อัลบั้ม นอกคอก
อัลบั้ม My Name Is KALA
อัลบั้ม สามัญ
อัลบั้ม Inside
อัลบั้ม Minute
อัลบั้มพิเศษ กะลาหัวกะทิ
อัลบั้มพิเศษ Little Rock Project